Kort tid etter Faderhuset kjøpte eiendommen, oppsa de en brukeravtale fra 1997 mellom Københavns kommune og representanter fra Ungdomshuset, og forsøkte på denne måten å ta huset i besittelse. Da dette mislyktes, valgte man fra Faderhusets side å gå rettens vei. De fikk medhold først i Københavns byrett, og siden i Østre Landsret. Dommen fra Østre Landsret i august 2006 betydde at de unge skulle forlate huset senest 14. desember 2006, noe de nektet å gjøre. Politiet ryddet derfor huset 1. mars 2007.